#AnkerdorpPadskou-veldtog in Secunda sluit af - AfriForum
Die burgerregteorganisasie AfriForum se #AnkerdorpPadskou-veldtog in Secunda het ná ’n aktiewe maand se betrokkenheid in dié dorp afgesluit.
Om veiligheid te verbeter het die Secunda-buurtwag vir die bejaardes van Davieshof ’n WhatsApp- en Zello-groep gestig (waarvan die buurtwag ook deel is), asook koördineerders aangewys wat hulle tydens noodgevalle sal bystaan. Dié koördineerders sal glimbaadjies ontvang en die buurtwag sal die noodplan saam met die inwoners inoefen. Die Secunda-tak is baie betrokke by dié tehuis en help dikwels met herstelwerk van die eenhede.
“Ons wil vir AfriForum baie dankie sê vir hulle inisiatief en betrokkenheid in ons gemeenskap – ons sien die projekte raak waarmee AfriForum van Secunda ’n pragtige plek maak,” sê Barnie Botha, hoof van die Laerskool Kruinpark.
Die tak het ook bederfpakkies vir leerders van die Marietjie Skool vir Gestremdes gaan uitdeel en is met groot geesdrif en dankbaarheid ontvang.
Die tak en buurtwag het later die maand aan ’n skoonmaakaksie deelgeneem, waartydens die groen strook oorkant die klein Pick n Pay skoongemaak is. Heelwat vragte rommel is uiteindelik verwyder.
“Ons is nie net in Secunda om gesien te word nie, ons is ook daar om ’n diens aan die gemeenskap te lewer,” sê Jan du Plessis, voorsitter van AfriForum se Secunda-tak.
Kyk hier na die oorsig van Oktober se #AnkerdorpPadskou-veldtog:
AfriForum rol moue op in Govan Mbeki-distrik
AfriForum se Lichtenburg-tak herstel slaggate rondom Laerskool Lichtenburg
AfriForum versprei beleggersgids oor onteiening sonder vergoeding aan buitelanders
AfriForum Jeug-kongres 2020: ’n nuweling se verwagtinge en ervarings
AfriForum se Vrystaat-strukture op gereedheidsgrondslag ná EFF-grondgrypdreigemente
Verhoordatum vir privaat vervolging van Alexis Bizos vasgestel
AfriForum-teenboelieveldtog besoek Laerskool Roodekrans